Πρακτικό σχετικά με την πρόσληψη διδάσκοντος με βάση την πρόσκληση Εκδήλωσης Ενδιαφέροντος για την πρόσληψη ακαδημαϊκών υποτρόφων με σύμβαση, βάσει της παρ. 7 του άρθρου 29 του Ν.4009/2011 όπως έχει τροποποιηθεί και ισχύει, για το χειμερινό εξάμηνο του ακαδημαϊκού έτους 2022-2023 [ΑΔΑ: ΨΜΨΒ469Β7Κ-3ΘΓ] στο γνωστικό αντικείμενο «*Διδακτική Μεθοδολογία*».

Για τη διδασκαλία του παραπάνω γνωστικού αντικειμένου υπέβαλαν υποψηφιότητες κατ’ αλφαβητική σειρά οι:

1. **411/2022**
2. **410/2022**
3. **413/2022**
4. **419/2022**
5. **417/2022**
6. **422/2022**
7. **425/2022**
8. **427/2022**
9. **412/2022**
10. **428/2022**
11. **414/2022**
12. **416/2022**

Παρουσίαση των υποψηφίων:

Η κα **411/2022** είναι κάτοχος διδακτορικού διπλώματος από Τμήμα Οικονομικών Επιστημών (2019) με θέμα «Το διεθνές Οικονομικό Σύστημα Διακυβέρνησης: Ο ρόλος των φορέων Διεθνούς Χρηματοδότησης στη δημιουργία ενός νέου αναπτυξιακού πλαισίου», Διαθέτει επίσης μεταπτυχιακό τίτλο από το Τμήμα Νηπιαγωγών, Πανεπιστήμιο Δυτικής Μακεδονίας (2014) στην «Εκπαιδευτική Πολιτική και Εκπαιδευτική Έρευνα», και από το Τμήμα Βαλκανικών Σπουδών, Πανεπιστήμιο Δυτικής Μακεδονίας (2008) στη «Βαλκανιολογία». Διαθέτει πτυχίο από το τμήμα Βαλκανικών Σπουδών, Πανεπιστήμιο Δυτικής Μακεδονίας (2004).

Η διδακτορική διατριβή της κα **411/2022** δεν εμπίπτει στο γνωστικό αντικείμενο «*Διδακτική Μεθοδολογία*».

Ο κ. **419/2022** είναι κάτοχος διδακτορικού διπλώματος από το Τμήμα Κοινωνιολογίας, Πάντειο Πανεπιστήμιο (2000), με θέμα «Η πολιτική της Ελλάδας και της Τουρκίας για τη Θράκη μετά την ένταξη στο NATO». Διαθέτει μεταπτυχιακό τίτλο από το τμήμα Κοινωνιολογίας του Πανεπιστημίου Αιγαίου (2019) στις «Ευρωπαϊκές Κοινωνίες και Ευρωπαϊκή Ολοκλήρωση Κοινωνιολογίας», και πτυχίο Οικονομικών Επιστημών από το Πανεπιστήμιο Μακεδονίας (1993).

Η διδακτορική διατριβή του δεν εμπίπτει στο γνωστικό αντικείμενο *«Διδακτική Μεθοδολογία».*

Ο κ.**417/2022** είναι κάτοχος διδακτορικού διπλώματος από το Παιδαγωγικό Τμήμα Νηπιαγωγών του Πανεπιστημίου Δυτικής Μακεδονίας (2010), με θέμα «Αξιολόγηση των δομικών και λειτουργικών χαρακτηριστικών των σχολικών εγχειριδίων νεοελληνικής γλώσσας του δημοτικού Σχολείου». Διαθέτει επίσης μεταπτυχιακό τίτλο από το Παιδαγωγικό Τμήμα Δημοτικής Εκπαίδευσης, Πανεπιστήμιο Δυτικής Μακεδονίας (2005) στην «Παιδαγωγική», και πτυχίο από το Παιδαγωγικό Τμήμα Δημοτικής Εκπαίδευσης, Αριστοτέλειο Πανεπιστήμιο Θεσσαλονίκης (1991). Έχει δημοσιεύσει 31 εργασίες σε επιστημονικά περιοδικά και πρακτικά συνεδρίων.

Είναι εκπαιδευτικός στην πρωτοβάθμια εκπαίδευση για περισσότερα από 20 έτη, από τα οποία 9 έτη σε θέση διευθυντή. Είναι διευθυντής της Διεύθυνσης Πρωτοβάθμιας Εκπαίδευσης Καστοριάς από 13/8/2020.

Η διδακτορική διατριβή και το ερευνητικό έργο του κ. **417/2022** εμπίπτουν στο γνωστικό αντικείμενο «*Διδακτική Μεθοδολογία*».

Η κα **422/2022** είναι κάτοχος διδακτορικού διπλώματος από το Παιδαγωγικό Τμήμα Δημοτικής Εκπαίδευσης, του Πανεπιστημίου Δυτικής Μακεδονίας (2020) με τίτλο «H διδασκαλία θεμάτων σχετικών με τον γενετικό έλεγχο στη δευτεροβάθμια εκπαίδευση: Γνώσεις & στάσεις των μαθητών, παιδαγωγικές επιλογές των εκπαιδευτικών και διδακτικές παρεμβάσεις». Διαθέτει επίσης μεταπτυχιακό τίτλο από το University College London (2003) στην Προγεννητική Γενετική & Εμβρυϊκή Ιατρική, και από το το Πανεπιστήμιο του Sussex (2002), στη Γενετική Διεργασία και Μοριακή Βιολογία. Έχει πτυχίο από το Πανεπιστήμιο του Sussex (2001) στη Βιολογία. Έχει δημοσιεύσει 11 εργασίες σε επιστημονικά περιοδικά και πρακτικά διεθνών συνεδρίων.

Από το 2008 είναι μόνιμη εκπαιδευτικός στη δευτεροβάθμια εκπαίδευση ΠΕ04.04 Κλάδος Βιολόγων.

Η διδακτορική διατριβή της και το δημοσιευμένο έργο της κα **422/2022** εμπίπτουν στο γνωστικό αντικείμενο «*Διδακτική Μεθοδολογία*».

Η κα **425/2022** είναι κάτοχος διδακτορικού διπλώματος από το Τμήμα Επιστημών της Εκπαίδευσης και Κοινωνικής Εργασίας του Πανεπιστημίου Πατρών (2020) με θέμα «Η εμπλοκή των αλλοδαπών μαθητών με αναπηρίες-σε περιστατικά σχολικού εκφοβισμού: Διερεύνηση του παράγοντα της "ετερότητας" ως αιτίου εκδήλωσης του φαινομένου». Διαθέτει επίσης μεταπτυχιακό τίτλο από το Παιδαγωγικό Τμήμα Δημοτικής Εκπαίδευσης, Πανεπιστήμιο Ιωαννίνων (2014) στις «Παιδαγωγικές Επιστήμες» και στην ειδίκευση «Ειδική Αγωγή και Διαπολιτισμική Εκπαίδευση» και από το Τμήμα Φιλοσοφίας, Παιδαγωγικής & Ψυχολογίας, Πανεπιστήμιο Ιωαννίνων (2016) στις «Επιστήμες της Αγωγής» και στην κατεύθυνση «Παιδαγωγική και Ψυχολογία στο Σχολείο». Είναι πτυχιούχος από το Παιδαγωγικό Τμήμα Δημοτικής Εκπαίδευσης Πανεπιστήμιο Ιωαννίνων (2012), και από το τμήμα Φιλοσοφίας, Παιδαγωγικής & Ψυχολογίας, Πανεπιστήμιο Ιωαννίνων (2017). Έχει δημοσιεύσει 41 εργασίες σε επιστημονικά περιοδικά και πρακτικά συνεδρίων και είναι συγγραφέας 2 βιβλίων.

Είναι μόνιμη εκπαιδευτικός στη δευτεροβάθμια εκπαίδευση. Έχει διδάξει με το θεσμό της ΑΑΔΕ για 2 ακ. έτη στο Πανεπιστήμιο Δυτικής Μακεδονία (2020-2021) στο Πανεπιστήμιο Ιωαννίνων (2021-2022).

Η διδακτορική διατριβή της κα **425/2022** και το δημοσιευμένο έργο της εμπίπτουν στο γνωστικό αντικείμενο «*Διδακτική Μεθοδολογία*».

Η κα **427/2022** είναι κάτοχος Διδακτορικού Διπλώματος (2014) με θέμα «Προσδιοριστικοί παράγοντες δαπανών για εκπαίδευση στην Ελλάδα σε μακροοικονομικό και μικροοικονομικό επίπεδο» από Τμήμα Οικιακής Οικονομίας και Οικολογίας του Xαροκόπειου Πανεπιστημίου. Διαθέτει επίσης Μεταπτυχιακό Δίπλωμα Ειδίκευσης (2008) στη «Βιώσιμη Ανάπτυξη» και Πτυχίο Οικιακής Οικονομίας και Οικολογίας (2004) από το ίδιο Πανεπιστήμιο.

Η διδακτορική διατριβή της κα **427/2022** δεν εμπίπτει στο γνωστικό αντικείμενο «*Διδακτική Μεθοδολογία*».

Η κα **412/2022** είναι κάτοχος διδακτορικού διπλώματος από το ΤΕΦΑΑ του Πανεπιστήμιο Θεσσαλίας (2021) με θέμα «Ανάλυση κοινωνικών δικτύων λεκτικής επιθετικότητας, εκφοβισμού και μακιαβελισμού στο εκπαιδευτικό σύστημα: εφαρμογή σε φοιτητές Φυσικής Αγωγής και Αθλητισμού και άλλων ακαδημαϊκών τμημάτων». Διαθέτει επίσης μεταπτυχιακό τίτλο από το Πανεπιστήμιο Westminster (2003) στη Δίγλωσση Μετάφραση. Διαθέτει πτυχίο από το Πανεπιστήμιο του Luton Bedfordshire (2001) «Σπουδές Σύγχρονης Αγγλικής Γλώσσας». Έχει δημοσιεύσει 12 εργασίες σε επιστημονικά περιοδικά και πρακτικά συνεδρίων. Έχει 17 ανακοινώσεις σε συνέδρια.

Έχει διδάξει ως καθηγήτρια Αγγλικής Γλώσσας επί σειρά ετών.

Η διδακτορική διατριβή και το ερευνητικό έργο της κα **412/2022** εμπίπτουν στο γνωστικό αντικείμενο «*Διδακτική Μεθοδολογία*».

Ο κ**. 428/2022** είναι κάτοχος διδακτορικού διπλώματος από το Πανεπιστήμιο Μακεδονίας, (2021) με θέμα «Efficient and Secure Algorithms for Big Data Handling, Processing and Delivery in Cloud Computing for Internet of Things Networks». Διαθέτει επίσης μεταπτυχιακό τίτλο σπουδών από το Brunel University School of Engineering and Design, (2012) με θέμα «Wireless Communication Systems». Ο κ. **428/2022** διαθέτει 9 δημοσιεύσεις σε επιστημονικά περιοδικά με κριτές, 9 δημοσιεύσεις σε επιστημονικά συνέδρια (scopus). Το δημοσιευμένο του έργο έχει λάβει 1547 αναφορές με h-index 11.

Η διδακτορική διατριβή και το δημοσιευμένο έργο του κ. **428/2022** δεν εμπίπτουν στο γνωστικό αντικείμενο «*Διδακτική Μεθοδολογία*».

Η κα **414/2022** είναι κάτοχος διδακτορικού διπλώματος από το Τμήμα Επιστημών Προσχολικής Αγωγής και Εκπαίδευσης του Αριστοτελείου Πανεπιστημίου Θεσσαλονίκης (2018) με θέμα «Η Παιδαγωγική Γνώση Περιεχομένου των Φυσικών Επιστημών στην Πρωτοβάθμια Εκπαίδευση». Διαθέτει επίσης μεταπτυχιακό τίτλο από το Τμήμα Επιστημών Προσχολικής Αγωγής και Εκπαίδευσης, ΑΠΘ (2004) στον «Προγραμματισμό Αγωγής και Εκπαίδευσης στην πρώτη παιδική ηλικία», και πτυχίο Επιστημών Προσχολικής Αγωγής και Εκπαίδευσης, ΑΠΘ (1989).

Έχει δημοσιεύσει 14 εργασίες σε επιστημονικά περιοδικά και πρακτικά συνεδρίων.

Εκπαιδευτικός στην πρωτοβάθμια εκπαίδευση. Έχει διδάξει με το θεσμό της ΑΑΔΕ στο Πανεπιστήμιο Δυτικής Μακεδονία το ακ. έτος 2021-2022.

Η διδακτορική διατριβή της εμπίπτει στο γνωστικό αντικείμενο «*Διδακτική Μεθοδολογία*».

Η κα **416/2022** είναι κάτοχος διδακτορικού διπλώματος από το Τμήμα Νηπιαγωγών του Πανεπιστημίου Δυτικής Μακεδονίας (2002) με θέμα «Εκπαιδευτική μεταρρύθμιση και κοινωνική αλλαγή: προσπάθειες, ματαιώσεις και αναθεωρήσεις στο πλαίσιο λειτουργίας του Εκπαιδευτικού Ομίλου (1910-1930)». Διαθέτει επίσης μεταπτυχιακό τίτλο από το Πανεπιστήμιο Δυτικής Μακεδονίας (2011) στη «Σχολική παιδαγωγική και τις νέες Τεχνολογίες», και πτυχίο Ιστορίας Αρχαιολογίας από το Αριστοτέλειο Πανεπιστήμιο Θεσσαλονίκης (1991).

Έχει δημοσιεύσει 13 εργασίες σε επιστημονικά περιοδικά και πρακτικά συνεδρίων.

Εκπαιδευτικός στη δευτεροβάθμια εκπαίδευση.

Η διδακτορική διατριβή της εμπίπτει στο γνωστικό αντικείμενο «*Διδακτική Μεθοδολογία*».

Οι υποψήφιοι **410/2022** και **413/2022**  δεν αξιολογούνται διότι δεν είναι κάτοχοι διδακτορικού διπλώματος.

Ως εκ τούτου οι υποψήφιοι κατατάσσονται με την παρακάτω αξιολογική σειρά

**Σειρά κατάταξης των υποψηφίων**

1. **425/2022**
2. **417/2022**
3. **414/2022**
4. **412/2022**
5. **416/2022**
6. **422/2022**

**Πρόταση**

Ξεχωρίζουν οι υποψηφιότητες των **425/2022** και **417/2022** καθώς η διδακτορική τους διατριβή και το δημοσιευμένο τους έργο είναι συναφή με το γνωστικό αντικείμενο του μαθήματος και έχουν πλούσιο ερευνητικό έργο. Ο κ.**417/2022** έχει πολυετή εμπειρία σε διευθυντικές θέσεις. Η κα **425/2022** έχει εμπειρία στην τριτοβάθμια εκπαίδευση.

Η κα **425/2022** προτείνεται για να διδάξει το μάθημα «*Διδακτική Μεθοδολογία*». Σε περίπτωση αδυναμίας της να αναλάβει το έργο της διδασκαλίας του μαθήματος να τηρηθεί η σειρά κατάταξης των υποψηφίων.